Dassault Mirage 2000

**Dassault Mirage 2000** – XX a. aštuntojo dešimtmečio pabaigoje sukurtas prancūziškas vienmotoris ketvirtos kartos universalusis kovos lėktuvas, beuodegis lėktuvas su delta formos sparnais, 1978–2007 metais gamintas kompanijos Dassault Aviation.

Mirage 2000 buvo kuriamas kaip panašios komponuotės šeštame dešimtmetyje pradėto gaminti  lėktuvo "Mirage III" gili modernizacija.  

Viso buvo pagamintas 601 toks orlaivis. Gamintos modifikacijos - naikintuvas (2000C), taip pat šturmo orlaivis  - variantas 2000D ir branduolinį ginklą nešti pritaikytas modelis - 2000N, taip pat eksportiniai modeliai - 2000E, 2000I (skirftas Indijai), 2000P (skirtas Peru), 2000EAD/RAD ir 2000-9 (skirti Junginiams Arabų Emyratams), Mirage 2000EG (skirtas Graikijai), Mirage 2000EM (skirtas Egiptui), 2000-5EDA (skirtas Katarui), patobulinti modeliai 2000-5 ir 2000RMV (pranc. *Mirage 2000D Rénovation Mi-Vie* - eksploatacijos ciklo vidurio atnaijinimas), dviviečiai mokymams skirti modeliai 2000B, 2000H ir 2000TH. Taip pat buvo kuriamas Brazilijai skirtas modelis "Mirage 2000BR" (Mirage 2000-9 pagrindu), kurį buvo planuojama gaminti Brazilijos įmonėje "Embraer", tačiau 2005 m. Brazilija įsigijo naudotus Prancūzijos KOP "Mirage 2000B" ir "Mirage 2000C". 

Orlaivio eksploatacija Prancūzijos KOP pradėta 1984 m. Pirmuoju užsienio klientu 1992 m. gruodį tapo Taivanas, įsigijęs modelį 2000-5EI. Orlaiviai buvo pateikti nuo 1997 m. gegužės iki 1998 m. lapkričio mėn.

Taivano KOP teigimu, orlaivio eksploatacijos kaštai yra didesni nei  panašiais duomenimis pasižyminčių AIDC F-CK-1 Ching-kuo arba Lockheed F-16 Fighting Falcon. Taip pat pažymima, kad karšto ir drėgno klimato sąlygomis orlaivio komponentai, ypač variklių turbinų mentės, dėvisi greičiau nei nurodoma techninėse sąlygose, dėl ko teko apriboti jų skrydžius.

Prancūzijos KOP šių orlaivių atsisakymą pradėjo 2018 m. Pirmieji buvo nurašyti modeliai 2000N.

2009 m. šio tipo orlaivius naudojo 9 šalių karinės oro pajėgos. 2020 m. šio modelio orlaivius ketino įsigyti Indonezijos KOP (naudotus, iš Kataro), tuo metu naudojusios to paties gamintojo modernesnius naikintuvus "Dassault Rafale", tačiau vėliau šio sumanymo atsisakė. 

Prasidėjus 2022 m. Rusijos invazijai į Ukrainą, pastaroji paprašė jai perduoti Prancūzijos nurašomus "Mirage 2000". 2023 m. pradžioje buvo pasirodžiusi informacija apie ukrainiečių pilotų mokymus valdyti šiuos orlaivius, tačiau tai netrukus buvo paneigta.

## Naudotojai

*  Taivanas
* 
* 
* 
* 
* 
* 
* 
*  2024 m. birželio d. Prancūzijos prezidentas Emmanuelis Macronas pranešė, jog Prancūzija perduos Ukrainai naikintuvus Mirage-2000 ir apmokys ukrainiečių pilotus. 2025 m. vasario 6 d. patvirtinta, kad pirmieji naikintuvai perduoti.

### Buvę naudotojai
*  (nustojo naudoti 2013 m.)

## Techniniai duomenys
*Duomenys iš:* Complete Encyclopedia of World Aircraft, International Directory of Military Aircraft

### '''Bendrosios charakteristikos'''
* **[[Įgula (mašinos)|Įgula]]:** 1
* **Ilgis:** 14,36 m
* **[[Sparno mojis]]:** 9,13 m
* **Aukštis:** 5,2 m
* **Sparno plotas:** 41 m² 
* **Svoris**
** **[[Tuščios transporto priemonės svoris|tuščio]]:** 7500 kg
** **normalusis kilimo:** 13800 kg
** **[[Maksimalus kilimo svoris|maksimalus kilimo]]:** 17000 kg
* **Kuro bakų talpa:** 3950 l vidiniuose bakuose / maksimali - 8000 l
* **Jėgainė:** vienas turboventiliatorinis variklis SNECMA M53-P2 su forsažo kamera, išvystantis 64,3 kN susą trauką, 95,1 kN su forsažu

### '''Skrydžio duomenys'''
* **[[Greitis]]:**
** **[[V greičiai|maksimalus]]:** 2336 km/h (1261 mazgų) / 2,2 Macho 
** **[[Jūros lygis|jūros lygyje]]**: 1110 km/h (600 mazgų) 

* **Skrydžio nuotolis:** 1550 km (840 jūrmylių)
* **Pervarymo nuotolis:** 3335 km (1801 jūrmylės) su pakabinamais kuro bakais
* **[[Skrydžio lubos]]:** 17060 m 
* **Kilimo greitis:** 285 m/s 
* **Sparno apkrova:** 337 kg/m² 
* **Galios ir svorio santykis:** 0.7

### '''Ginkluotė'''
* **Pabūkai:** dvi 30 mm kalibro automatinės patrankos DEFA 554, su 125 užtaisais kiekvienai
* **Pakabinimo taškai:** viso 9 (4 - po sparnaus, 5 - po fiuzeliažu), viso iki 6300 kg svorio
* **[[Raketa|Raketos]]:** 
** **[[Nevaldoma raketa|nevaldomos raketos]]:** "Matra" (68 mm kalibro) kasetėse, viso po 18 raketų kasetėje
** **[[Valdoma raketa|valdomos raketos]]:**
*** **[[Raketa oras-oras|"oras-oras" klasės]]**:
**** 6× MBDA MICA IR/RF (Mirage 2000-5, Mirage 2000-9, Mirage 2000 I)
**** 2× Matra R550 Magic-II ir 2× Matra Super 530D (Mirage 2000 C, Mirage 2000 H)
*** **"oras-žemė" klasės**:
**** 2× AM.39 Exocet (Mirage 2000 EG, Mirage 2000-5 Mk2)
**** 1× SCALP EG (Mirage 2000 D, Mirage 2000-5)
**** Crystal Maze
**** Crystal Maze II
** **[[Bomba|Bombos]]:**
*** **nevaldomos**:
**** Mk.82
*** **valdomos**:
**** modulinės valdomos bombos PGM 500 ir PGM 2000 (Mirage 2000-9)
**** dvi lazeriu valdomos bombos AS-30L (Mirage 2000 D)
**** dvi lazeriu valdomos bombos GBU-12 (Mirage 2000 D, Mirage 2000 C ir Mirage 2000 N)
**** viena lazeriu valdoma bomba GBU-16 (Mirage 2000 D, Mirage 2000 C ir Mirage 2000 N)
**** viena lazeriu valdoma bomba GBU-24 (Mirage 2000 D, Mirage 2000 C ir Mirage 2000 N)
**** dvi lazeriu valdomos bombos GBU-49 (Mirage 2000 D)
**** viena lazeriu valdoma raketa ASMP-A su taktiniu branduoliniu užtaisu (Mirage 2000 N)
**** viena lazeriu valdoma bomba Spice 2000 (Mirage 2000 N)

### '''Avionika'''
* Doplerio radaras Thomson-CSF RDY (Mirage 2000-5, Mirage 2000 I)

## Šaltiniai

* (EN) Carbonel, Jean-Christophe (2016). French Secret Projects. Vol. 1: Post War Fighters. Manchester, UK: Crecy Publishing. .
* (EN) Crystal Maze missiles, SPICE-2000 bombs: IAF Mirage 2000's lethal arsenal that destroyed Pakistani terror camps | India News | Zee News". Zeenews.india.com. 15 March 2018
* (EN) Grolleau, Henri-Pierre (2003). Donald, David (ed.). "Dassault Mirage 2000: 'Deux-Mille' comes of age". International Air Power Review. 9. London: AIRtime Publishing: 38–75. .
* (EN) Gunston, Bill; Spick, Mike (1988) [1983]. Modern Combat Aircraft. The Great Weapons Encyclopedia. Salamander. pp. 44–45.; printed in Italy by Peruzzi.
* (EN) Spick, Mike, ed. (2000). "Dassault Mirage 2000". Great Book of Modern Warplanes. Osceola, WI: MBI. ..

## Išnašos